**Հավելված**

**ՀՀ կառավարության 2022 թվականի**

**--------ի N -----Ն որոշման**

|  |
| --- |
| **«Հավելված****ՀՀ կառավարության 2020 թվականի****հուլիսի 3-ի N 1125-Ն որոշման** |

**Կ Ա Ր Գ**

**ՎԱՐՁՈՒ ԱՇԽԱՏՈՂ ՀԱՆԴԻՍԱՑՈՂ ՖԻԶԻԿԱԿԱՆ ԱՆՁԱՆՑ ՈՒՍՄԱՆ ՎԱՐՁԱՎՃԱՐԻ ՓՈԽՀԱՏՈՒՑՄԱՆ ՆՊԱՏԱԿՈՎ ԵԿԱՄՏԱՅԻՆ ՀԱՐԿԻ ԳՈՒՄԱՐՆԵՐԻ ՎԵՐԱԴԱՐՁՄԱՆ**

1. Սույն կարգով կարգավորվում են Հայաստանի Հանրապետության հարկային օրենսգրքի (այսուհետ՝ օրենսգիրք) 160.1-ին հոդվածով սահմանված` վարձու աշխատող հանդիսացող ֆիզիկական անձի ուսման վարձավճարի փոխհատուցման նպատակով եկամտային հարկի գումարները վերադարձնելու հետ կապված հարաբերությունները:

2. Սույն կարգի գործողությունը տարածվում է Հայաստանի Հանրապետության կառավարության 2020 թվականի հունիսի 18-ի N 1035-Ն որոշմամբ հաստատված մասնագիտություններով Հայաստանի Հանրապետության կրթության, գիտության, մշակույթի և սպորտի նախարարության (այսուհետ՝ նախարարություն) կայքում զետեղված ՀՀ-ում հավատարմագրված բարձրագույն ուսումնական և կլինիկական օրդինատուրայի կրթական ծրագիր իրականացնող հաստատությունների (այսուհետ՝ բուհ) ցանկում ներառված առկա ուսուցմամբ մագիստրատուրայում, ասպիրանտուրայում և կլինիկական օրդինատուրայում սովորող՝ վարձու աշխատող հանդիսացող Հայաստանի Հանրապետության քաղաքացիների (այսուհետ՝ ուսանող) վրա:

3. Եթե ուսումնական տարվա ընթացքում ուսանողի համար աշխատավարձը և դրան հավասարեցված վճարումները հաշվարկել են միաժամանակ մի քանի գործատուներ, սակայն այդ գործատուներից որևէ մեկը, իսկ հարկային գործակալի պարտավորությունից ազատված գործատուների մոտ աշխատող ուսանողների դեպքում՝ ուսանողն ուսումնական տարվա ամիսների համար ներկայացված եկամտային հարկի և սոցիալական վճարի ամսական (պարզեցված) հաշվարկով աշխատավարձի և դրան հավասարեցված վճարումների մասով հայտարարագրված հարկային պարտավորությունները չեն կատարել կամ կատարել են մասնակի, ապա ուսանողին այդ գործատուի հաշվարկած եկամտային հարկը վերադարձվում է սույն կարգին համապատասխան այդ պարտավորությունների ամբողջական կատարումից հետո՝ սույն կարգով սահմանված փաստաթղթերը ներկայացվելու դեպքում:

4. Ուսանողի համար ուսումնական տարվա որևէ ամսում հաշվարկված աշխատավարձից և դրան հավասարեցված վճարումներից տարբերվող այլ հարկվող եկամուտներ վճարված լինելու դեպքում այդ եկամուտների մասով հաշվարկված և վճարված եկամտային հարկի գումարները վերադարձման ենթակա չեն:

5. Եկամտային հարկի գումարների վերադարձի հաշվարկի համար հաշվետու ժամանակաշրջան է համարվում բուհի ուսումնական պլանով սահմանված ուսումնական տարին, որը ներառում է նաև «Բարձրագույն և հետբուհական մասնագիտական կրթության մասին» ՀՀ օրենքի 17-րդ հոդվածի 3-րդ մասի 11-րդ կետով նախատեսված արձակուրդը:

6. Եկամտային հարկի գումարների վերադարձի համար ուսանողը բուհում ներկայացնում է դիմում (համաձայն Ձև N1-ի), հաջորդ կուրս փոխադրվելու կամ ուսումնական հաստատությունն ավարտելու տարվա սեպտեմբերի 1-ից 15-ը կամ մարտի 1-ից 15-ը, եթե ուսանողը կատարել է բուհի նկատմամբ իր պայմանագրային պարտավորությունները (այդ թվում՝ ուսման վարձի մասով):

7. Եթե ուսանողը սույն կարգի 6-րդ կետով սահմանված ժամկետներում բուհում դիմում չի ներկայացրել, ապա կարող է դիմել հաջորդող երկու տարիների ընթացքում սույն կարգի 6-րդ կետով սահմանված ժամկետներում:

8. Բուհերը մինչև տվյալ տարվա սեպտեմբերի 30-ը կամ մարտի 30-ը նախարարություն են ներկայացնում սույն կարգի 6-րդ կետով սահմանված ուսանողների վերաբերյալ տվյալները (համաձայն Ձև N2-ի), որոնք պետք է ներառեն.

1) ուսանողի անունը, ազգանունը, հայրանունը,

2) հանրային ծառայության համարանիշը կամ հանրային ծառայությունների համարանիշ չունենալու մասին տեղեկանքի համարը,

3) բնակության վայրի հասցեն,

4) կոնտակտային տվյալներ (էլ. հասցե, հեռախոսահամար),

5) կրթական աստիճանը, մասնագիտությունը (դասիչ), կուրսը,

6) ուսումնական տարվա մեջ ներառված ամիսները (սկիզբ, ավարտ),

7) ուսանողի կողմից տվյալ ուսումնական տարվա համար փաստացիվճարված ուսման վարձի չափը,

8) ուսանողին վերադարձվող եկամտային հարկի գումարները փոխանցելու համար բանկային տվյալներ (բանկի անվանման և հաշվի համարի նշումով),

 9. Բուհի ռեկտորը պատասխանատվություն է կրում սույն կարգի 8-րդ կետով ներկայացված տեղեկատվության հավաստիության համար:

10. Բուհի կողմից սույն կարգի 8-րդ կետով սահմանված տեղեկատվությունը նախարարությունը Պետկան եկամուտների կոմիտե (այսուհետ՝ ՊԵԿ) է ներկայացվում մինչև տվյալ տարվա հոկտեմբերի 15-ը կամ ապրիլի 15-ը:

11. Վարձու աշխատողի համար գրանցման հայտում և (կամ) եկամտային հարկի հաշվարկում ներառվելիք` անձին վերաբերող տեղեկատվությունը Հայաստանի Հանրապետության օրենսդրությամբ որպես սահմանափակ օգտագործման ենթակա տեղեկատվություն սահմանված լինելու դեպքում` ուսանողը հարկային մարմնի կողմից նման պահանջ ներկայացնելուց հետո հարկային մարմնի հարկ վճարողների սպասարկման գործառույթ իրականացնող ստորաբաժանում է ներկայացնում ուսումնական տարվա մեջ ներառվող ամիսների համար հաշվարկված աշխատավարձի և դրան հավասարեցված վճարների և դրանցից հաշվարկված ու Հայաստանի Հանրապետության պետական բյուջե վճարված եկամտային հարկի գումարների վերաբերյալ հարկային մարմնի կողմից սահմանված և գործատուի կողմից հաստատված տեղեկանք:

12. Սույն կարգի 8-րդ կետում նշված փաստաթղթերում առկա տեղեկատվության փոփոխությունների դեպքում ուսանողը պարտավոր է վճարված եկամտային հարկի գումարները հետագա հաշվետու տարիներին վերադարձնելու համար հերթական դիմումի հետ բուհ ներկայացնել փոփոխությունները հավաստող փաստաթղթերը սույն կարգի 6-րդ կետում նշված ժամկետներում:

13. Եկամտային հարկի վերադարձի մասին դիմումը նախարարության կամ բուհի կողմից մերժվում է, եթե`

1 ) բուհը հավատարմագրված չի,

2) մասնագիտությունը ներառված չէ Հայաստանի Հանրապետության կառավարության 2020 թվականի հունիսի 18-ի N 1035-Ն որոշմամբ հաստատված մասնագիտությունների ցանկերում,

3) ուսանողը չի հանդիսանում ՀՀ քաղաքացի,

4) ուսանողն ունի ուսման վարձի պարտք,

5) դիմումը ներկայացվել է սույն կարգի 6-րդ կետով սահմանված ժամկետների խախտմամբ:

14. Եկամտային հարկի գումարների վերադարձը ՊԵԿ-ի կողմից մերժվում է, եթե`

1) ուսումնական տարվա մեջ ներառված բոլոր ամիսների համար, որոնց ընթացքում ուսանողը համարվել է վարձու աշխատող, ներկայացված եկամտային հարկի և սոցիալական վճարի ամսական (պարզեցված) հաշվարկով աշխատավարձի և դրան հավասարեցված վճարումների մասով հաշվարկված հարկային պարտավորությունները ամբողջությամբ կատարված չեն դիմումը ներկայացնելու պահին.

2) ուսանողը սույն որոշմամբ սահմանված կարգով մեկ անգամ նույն կրթական աստիճանում որևէ մասնագիտության գծով օգտվել է ուսման վարձավճարի փոխհատուցման նպատակով եկամտային հարկի գումարների վերադարձման հնարավորությունից.

3) հարկային մարմնում առկա տեղեկատվության հիման վրա պարզվում է, որ ուսումնական տարվա ընթացքում ուսանողը փաստացի օգտվել է օրենսգրքի 160-րդ հոդվածով նախատեսված՝ եկամտային հարկը հետ ստանալու հնարավորությունից։

15. Եկամտային հարկի վերադարձը հարկային մարմնի կողմից մերժվելու դեպքում 10-րդ կետով նախատեսված ժամկետին հաջորդող ութ աշխատանքային օրվա ընթացքում մերժման հիմքերի մասին ծանուցվում է ուսանողին:

16. Եկամտային հարկի վերադարձի մերժման հիմքերի բացակայության դեպքում հարկային մարմնի հարկ վճարողների սպասարկման գործառույթ իրականացնող ստորաբաժանումը սույն կարգի 15-րդ կետով նախատեսված ժամկետին հաջորդող ութ աշխատանքային օրվա ընթացքում կազմում է վերադարձվող գումարի վերաբերյալ հարկային մարմնի կողմից սահմանված ձևի եզրակացություն և ուղարկում է հարկային մարմնի եկամտային հարկի վերադարձման գործառույթ իրականացնող ստորաբաժանում՝ եզրակացությունների հիման վրա վերադարձը, օրենքով սահմանված պահանջներին համապատասխան, կատարելու հանգամանքները ստուգելու և հաշվառում իրականացնելու համար:

17. Կատարվող վերադարձը հարկային մարմնի եկամտային հարկի վերադարձման գործառույթ իրականացնող ստորաբաժանման կողմից ընդունվելու դեպքում ոչ ուշ, քան եզրակացությունն ստանալու օրվան հաջորդող ութերորդ աշխատանքային օրը գանձապետարան է ներկայացվում վճարման հանձնարարական: Հարկային մարմնի եկամտային հարկի վերադարձման գործառույթ իրականացնող ստորաբաժանման կողմից եկամտային հարկի վերադարձը մերժվելու դեպքում եզրակացությունն ստանալու օրվան հաջորդող ութ աշխատանքային օրվա ընթացքում եզրակացությունը՝ մերժման հիմքերի նշումով, վերադարձվում է այն ներկայացրած հարկային մարմնի հարկ վճարողների սպասարկման գործառույթ իրականացնող ստորաբաժանում՝ մերժման հիմքերի մասին ուսանողին ծանուցելու համար:

18. Վերադարձվող գումարն ուսանողին փոխանցելու նպատակով հարկային մարմնի կողմից գանձապետարան ներկայացվող վճարման հանձնարարականում նշվում են հետևյալ տվյալները՝

1) ուսանողի անունը, ազգանունը.

2) ուսանողի հանրային ծառայությունների համարանիշը կամ հանրային ծառայությունների համարանիշ չունենալու մասին տեղեկանքի համարը.

3) հաշվետու տարին, որին վերաբերում է վերադարձվող գումարը.

4) ուսանողի բանկային հաշվի համարը և բանկի անվանումը.

5) վերադարձվող գումարի չափը.

6) տվյալ հաշվետու տարվա համար վերադարձվող գումարի վերաբերյալ կազմված եզրակացության համարը.

7) եկամտային հարկի հաշվեհամարը, որից պետք է վերադարձվի գումարը:

19. Հանձնարարականը ներկայացվելու օրվանից հետո՝ երեք աշխատանքային օրվա ընթացքում, վերադարձվող գումարը փոխանցվում է ուսանողի բանկային հաշվին:

Ձև N1

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ -ի

(Բուհի անվանում)

Ռեկտոր\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ին

(անուն ազգանուն)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_մասնագիտության

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_կուրսի

Ուսանող\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-ից

(անուն ազգանուն)

Հեռախոսահամար՝\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Էլ. հասցե՝\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Հասցե՝\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ԴԻՄՈՒՄ**

Հանդիսանալով ՀՀ հարկային օրենսգրքի 160.1 հոդվածով սահմանված արտոնության շահառու՝ եկամտային հարկի գումարների վերադարձման նպատակով խնդրում եմ ՀՀ կրթության, գիտության, մշակույթի և սպորտի նախարարությանը փոխանցել ՀՀ կառավարության 2020 թվականի հուլիսի 3-ի № 1125-Ն որոշման 8-րդ կետով սահմանված հետևյալ տեղեկատվությունը.

1. անձնագիր կամ նույնականացման քարտ (պատճեն),
2. հանրային ծառայության համարանիշ (բացակայության դեպքում՝ հանրային ծառայության համարանիշ չունենալու մասին տեղեկանքի համար),
3. բանկային տվյալներ (բանկի անվանումը և հաշվեհամար):

Առդիր՝ \_\_\_\_ էջ:

Դիմող \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 /ստորագրություն/ /անուն,ազգանուն/

 \_\_\_\_\_\_\_\_\_\_\_\_\_

 /օր,ամիս,տարի/